pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บก. ผนึกกำลังแบงก์ เร่งเต็มสูบติดตั้งเครื่อง EDC 18,000 เครื่อง ภายใน พ.ย.60
วันจันทร์ที่ 23 ตุลาคม 2560
บก. ผนึกกําลังแบงก์ เร่งเต็มสูบติดตั้งเครื่อง EDC 18,000 เครื่อง ภายใน พ.ย.60
กรมบัญชีกลาง ร่วมกับกระทรวงพาณิชย์ ธนาคารของรัฐและธนาคารพาณิชย์ เร่งติดตั้งเครื่อง EDC
ให้ครบ 18,000 เครื่อง ภายในเดือนพฤศจิกายน 2560 เพื่อเพิ่มความสะดวกให้กับผู้มีสิทธิ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า จากการรวบรวมข้อมูลการใช้บัตรสวัสดิการแห่งรัฐ พบว่า ผู้มีสิทธินําบัตรไปซื้อสินค้าอุปโภคบริโภคในร้านธงฟ้าประชารัฐเป็นจํานวนมาก ซึ่งขณะนี้กรมบัญชีกลางได้ส่งรายชื่อร้านธงฟ้าประชารัฐที่ได้รับการคัดเลือกตามหลักเกณฑ์ที่กระทรวงพาณิชย์กําหนด จํานวนกว่า 18,000 ร้านค้าให้กับธนาคารกรุงไทย จํากัด (มหาชน) ตั้งแต่วันที่ 3 ตุลาคม 2560 ที่ผ่านมา โดยธนาคารกรุงไทยได้เร่งทยอยติดตั้งเครื่อง EDC ในแต่ละพื้นที่ทั่วประเทศ แล้วมากกว่า 6,000 เครื่อง แต่พบว่าเครื่อง EDC ยังคงมีจํานวนไม่เพียงพอกับจํานวนผู้มีสิทธิที่มีความประสงค์จะนําบัตรสวัสดิการแห่งรัฐไปซื้อสินค้าที่ร้านธงฟ้าประชารัฐ
สําหรับร้านธงฟ้าประชารัฐที่ธนาคารกรุงไทยติดตั้งเครื่อง EDC แล้ว และพบปัญหาสัญญาณอ่อน เพื่อแก้ไขประเด็นดังกล่าว ธนาคารกรุงไทยจะดําเนินการเชื่อมต่อสัญญาณด้วยสาย LAN กับเครื่อง EDC พร้อมจัดทําคู่มือให้กับร้านธงฟ้าประชารัฐ ซึ่งจะช่วยเพิ่มประสิทธิภาพในการใช้งาน และทําให้การซื้อขายสินค้าเป็นไปอย่างคล่องตัวยิ่งขึ้น
อธิบดีกรมบัญชีกลาง กล่าวถึงความคืบหน้าของการติดตั้งเครื่อง EDC ว่า กรมบัญชีกลาง กระทรวงพาณิชย์ ธนาคารของรัฐและธนาคารพาณิชย์ ได้ร่วมกันวางแนวทางแก้ไขประเด็นร้านธงฟ้าประชารัฐที่รับบัตรสวัสดิการแห่งรัฐมีจํานวนไม่เพียงพอ โดยกําหนดกรอบเวลาร่วมกันว่า จะติดตั้งเครื่อง EDC จํานวน 9,500 เครื่อง ให้เสร็จสิ้นภายในเดือนตุลาคม 2560 นี้ และจะทยอยติดตั้งเพิ่มเติมให้ครบ 18,000 เครื่องตามเป้าหมายภายในเดือนพฤศจิกายน 2560 ซึ่งได้รับความร่วมมือเป็นอย่างดีจากสมาคมธนาคารไทย ธนาคารของรัฐ และธนาคารพาณิชย์
ทั้งนี้ การติดตั้งเครื่อง EDC ส่วนที่เหลือ กระทรวงพาณิชย์จะพิจารณาตามเกณฑ์ลําดับความสําคัญ ดังนี้
เป็นร้านค้าที่อยู่ในพื้นที่ห่างไกล ต้องติดตั้งให้ครอบคลุมทุกตําบล และเป็นพื้นที่ที่มีจํานวนผู้มีสิทธิหนาแน่น เพื่อให้ผู้มีสิทธิทั่วประเทศได้รับความสะดวกในการใช้บัตรสวัสดิการแห่งรัฐอย่างเท่าเทียมกัน
อนึ่ง กระทรวงพาณิชย์จะเผยแพร่ข้อมูลของร้านธงฟ้าประชารัฐที่ได้รับคัดเลือกผ่านทางเว็บไซต์ของกระทรวงส่วนร้านค้าที่ยังไม่ปรากฏรายชื่อ ทางกระทรวงจะมีการพิจารณาในลําดับต่อไป
รัฐบาลไทย-ข่าวทำเนียบรัฐบาล-รองนรม. พล.อ.อ.ประจินฯ เป็นประธานการประชุมคณะกรรมการ ขับเคลื่อนการดำเนินนโยบาย เพื่อใช้ประโยชน์ข้อมูลขนาดใหญ่ ศูนย์ข้อมูล และคลาวด์คอมพิวติ้ง ครั้งที่ 2/2561
วันพฤหัสบดีที่ 13 กันยายน 2561
รองนรม. พล.อ.อ.ประจินฯ เป็นประธานการประชุมคณะกรรมการ ขับเคลื่อนการดําเนินนโยบาย เพื่อใช้ประโยชน์ข้อมูลขนาดใหญ่ ศูนย์ข้อมูล และคลาวด์คอมพิวติ้ง ครั้งที่ 2/2561
ที่ประชุมได้พิจารณาและมีมติเห็นชอบร่างมาตรฐานและแนวทางปฏิบัติการออกเเบบโครงสร้างพื้นฐานทางด้านสารสนเทศเพื่อการประมวลผลข้อมูลภาครัฐ
วันนี้ (13 ก.ย.61) เวลา 08.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการขับเคลื่อนการดําเนินนโยบายเพื่อใช้ประโยชน์ข้อมูลขนาดใหญ่ (Big Data) ศูนย์ข้อมูล (Data Center) และคลาวด์คอมพิวติ้ง (Cloud Computing) ครั้งที่2/2561 ซึ่งสรุปสาระสําคัญของการประชุมฯ ดังนี้
ที่ประชุมได้พิจารณาและมีมติเห็นชอบร่างมาตรฐานและแนวทางปฏิบัติการออกเเบบโครงสร้างพื้นฐานทางด้านสารสนเทศเพื่อการประมวลผลข้อมูลภาครัฐ โดยมีวัตถุประสงค์และปัจจัยสําคัญเพื่อให้หน่วยงานภาครัฐที่เกี่ยวข้องเน้นสร้างกําลังคนที่มีความสามารถในด้านการดูแลระบบคลาวด์และบิ๊กดาต้า รวมทั้งสร้างความเข้าใจทางด้านความปลอดภัยไซเบอร์และชั้นความลับข้อมูล ซึ่งมีการกํากับดูแลให้เกิดแผนการปรับโครงสร้างพื้นฐานของหน่วยงานภาครัฐอย่างเป็นรูปธรรม พร้อมมีการจัดสรรงบประมาณ การโอนย้ายระบบงาน ตลอดจนการสร้างบุคลากรการสารสนเทศ ซึ่งจะส่งผลให้การร่างมาตรฐานดังกล่าว เกิดประสิทธิภาพและประสิทธิผลอย่างแท้จริง
พร้อมกันนี้ ที่ประชุมได้พิจารณาและมีมติเห็นชอบโครงการจัดตั้งสถาบันส่งเสริมการวิเคราะห์และบริหารข้อมูลภาครัฐ โดยมีภารกิจหลักสําคัญในการวิเคราะห์และนําเสนอข้อมูลประกอบการตัดสินใจของรัฐบาลและคณะกรรมการระดับชาติ พร้อมให้คําปรึกษาด้านการจัดหาวิเคราะห์และบริหารจัดการข้อมูลเพื่อการใช้ประโยชน์ ตลอดจนยกระดับความสามารถและทักษะบุคลากรของภาครัฐ ด้าน Big Data Analytics รวมทั้งสนับสนุนความร่วมมือทางด้านวิชาการ วิจัย และการบริหารจัดการองค์ความรู้ดังกล่าวอย่างเป็นรูปธรรมและสอดคล้องกับนโยบาย Thailand 4.0 ของรัฐบาลต่อไป
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อว. จัดประชุม โครงการ “SMART FARMER 1 ไร่ 1 ล้าน” เพื่อไปสู่การปฏิบัติ
วันศุกร์ที่ 8 พฤศจิกายน 2562
อว. จัดประชุม โครงการ “SMART FARMER 1 ไร่ 1 ล้าน” เพื่อไปสู่การปฏิบัติ
อว. จัดประชุม โครงการ “SMART FARMER 1 ไร่ 1 ล้าน” เพื่อไปสู่การปฏิบัติ
เมื่อวันที่ 6 พฤศจิกายน 2562 เวลา 9.00 น.นายองอาจ ปัญญาชาติรักษ์ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวเปิดการประชุม Workshopโครงการ “Smart Farmer 1 ไร่ 1 ล้าน”เพื่อไปสู่การปฏิบัติ ณ ห้องประชุม 301 ชั้น 3 สํานักนวัตกรรมแห่งชาติ (องค์กรมหาชน) โดยเชิญตัวแทนในระดับ ผอ. สํานัก / กลุ่มงาน จากหน่วยงานในสังกัด อว. ได้แก่ วว. วศ. สวทช. สสน. สนช. สป.อว. (ด้านการอุดมศึกษาและ สส.) สภาเกษตรกรแห่งชาติ สภาหอการค้าไทย สภาอุตสาหกรรม รวมไปถึงธนาคารเพื่อการเกษตรและสหกรณ์การเกษตร ที่รับผิดชอบเรื่องการถ่ายทอดเทคโนโลยีให้กับเกษตรกรมาร่วมให้ความคิดเห็นต่อนโยบาย“Smart Farmer 1 ไร่ 1 ล้าน”
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-บอร์ด ธพว. ประกาศแต่งตั้ง นายกอบชัย สังสิทธิสวัสดิ์ ดำรงตำแหน่งประธานกรรมการคนใหม่
วันศุกร์ที่ 1 พฤศจิกายน 2562
บอร์ด ธพว. ประกาศแต่งตั้ง นายกอบชัย สังสิทธิสวัสดิ์ ดํารงตําแหน่งประธานกรรมการคนใหม่
คณะกรรมการ ธพว.มีมติอนุมัติการแต่งตั้ง นายกอบชัย สังสิทธิสวัสดิ์ ขึ้นดํารงตําแหน่งประธานกรรมการ ธพว. เพื่อให้การดําเนินงานของธนาคารเป็นไปอย่างต่อเนื่อง มีประสิทธิภาพ และเกิดประโยชน์สูงสุด  มีผลตั้งแต่วันที่ 10 ตุลาคม 2562 เป็นต้นไป
คณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) มีมติอนุมัติการแต่งตั้ง นายกอบชัย สังสิทธิสวัสดิ์ ขึ้นดํารงตําแหน่งประธานกรรมการ ธพว. ของสํานักงานคณะกรรมการนโยบายรัฐวิสาหกิจ (สคร.) เพื่อให้การดําเนินงานของธนาคารเป็นไปอย่างต่อเนื่อง มีประสิทธิภาพ และเกิดประโยชน์สูงสุด โดยให้มีอํานาจหน้าที่ความรับผิดชอบตามพระราชบัญญัติธนาคารพัฒนาวิสาหกิจขนาดกลางและขนาดย่อมแห่งประเทศไทย พ.ศ.2545 ประกาศธนาคารแห่งประเทศไทย และกฎหมายที่เกี่ยวข้อง มีผลตั้งแต่วันที่ 10 ตุลาคม 2562 เป็นต้นไป
นายกอบชัย สังสิทธิสวัสดิ์ ปัจจุบัน อายุ 56 ปี
ประวัติการทํางาน
1. อธิบดีกรมส่งเสริมอุตสาหกรรม
2. รองปลัดกระทรวงอุตสาหกรรม
3. ผู้ตรวจราชการกระทรวงอุตสาหกรรม
4. รองอธิบดีกรมส่งเสริมอุตสาหกรรม
ประวัติการศึกษา
1. ปริญญาตรี วิศวกรรมศาสตร์บัณฑิต สาขาเครื่องกล
2. ปริญญาโท บริหารธุรกิจ มหาบัณฑิต สาขาการบริหารการจัดการ
ประวัติการฝึกอบรม
1. หลักสูตรวิทยาการผู้นําไทย-จีน ยุคใหม่
2. หลักสูตรประกาศนียบัตรชั้นสูงการเมืองการปกครองในระบอบประชาธิปไตย (ปปร.21)
3. หลักสูตรผู้บริหารระดับสูงด้านวิทยาการพลังงาน (วพน.9)
4. หลักสูตรนักบริหารระดับสูงด้านการพัฒนาธุรกิจและอุตสาหกรรมการลงทุน (วธอ.3)
รัฐบาลไทย-ข่าวทำเนียบรัฐบาล-กสร. ย้ำนายจ้างไม่เลือกปฏิบัติหญิงชายในการจ้างงาน
วันศุกร์ที่ 30 มีนาคม 2561
กสร. ย้ํานายจ้างไม่เลือกปฏิบัติหญิงชายในการจ้างงาน
กรมสวัสดิการและคุ้มครองแรงงาน ย้ํานายจ้างปฏิบัติต่อแรงงานหญิงชายอย่างเท่าเทียมในการจ้างงาน พร้อมส่งเสริมนําแนวปฏิบัติการใช้แรงงานที่ดี (Good Labour Practices : GLP) และมาตรฐานแรงงานไทย (TLS 8001-2010) ไปใช้ในการบริหารจัดการสร้างความเท่าเทียมในการจ้างง
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ. 2541 กําหนดให้นายจ้างปฏิบัติต่อลูกจ้างชายและหญิงโดยเท่าเทียมกันในการจ้างงาน เว้นแต่ลักษณะหรือสภาพของงานไม่อาจปฏิบัติเช่นนั้นได้ ซึ่งเป็นหลักการที่สอดคล้องกับรัฐธรรมนูญและมาตรฐานสากลที่กําหนดให้ชายและหญิงมีสิทธิเท่าเทียมกัน รวมทั้งเป็นการคุ้มครองให้ลูกจ้างหญิงและชายได้รับการปฏิบัติอย่างเสมอภาคเท่าเทียมในเรื่องของสภาพการจ้างการทํางาน เช่น การจ่ายค่าจ้าง กําหนดการเกษียณอายุ เป็นต้น ทั้งนี้หลักการของกฎหมายดังกล่าวให้การคุ้มครองทั้งลูกจ้างไทยและต่างชาติ กสร. จึงขอให้นายจ้างปฏิบัติ ตามที่กฎหมายกําหนด หากฝ่าฝืนมีโทษปรับไม่เกิน 2 หมื่นบาท นอกจากนี้นายจ้าง เจ้าของสถานประกอบกิจการ สามารถนําแนวปฏิบัติการใช้แรงงานที่ดี (Good Labour Practices : GLP) และมาตรฐานแรงงานไทย (TLS 8001-2010) ไปใช้ในการบริหารจัดการด้านแรงงานเพื่อให้มีการปฏิบัติต่อแรงงานที่ถูกต้องสอดคล้องกับข้อกฎหมาย และหลักการตามมาตรฐานสากล ลูกจ้างมีคุณภาพชีวิตที่ดี รวมทั้งเพิ่มขีดความสามารถในการแข่งขันให้กับสถานประกอบกิจการอีกทางหนึ่งด้วย
นายทศพล กล่าวต่อว่า หากมีข้อสงสัยหรือต้องการสอบถามรายละเอียดเพิ่มเติมเกี่ยวกับแนวปฏิบัติการใช้แรงงานที่ดี (Good Labour Practices : GLP) และมาตรฐานแรงงานไทย (TLS 8001-2010) สอบถามได้ที่ หน่วยงานของกรมสวัสดิการและคุ้มครองแรงงานทั่วประเทศ หรือที่สายด่วน 1506 กด 3
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ อยากเห็นสื่อปรับตัว นำเสนอข่าวสร้างสรรค์ ให้ความรู้ที่ถูกต้องจรรโลงจิตใจคนและลดความขัดแย้ง ย้ำเดินหน้าปฏิรูปแล้วหลายเรื่อง พร้อมเรียกร้องคนไทยรู้จักพอเพียง
วันศุกร์ที่ 23 ธันวาคม 2559
โฆษกรัฐบาลเผย นายกฯ อยากเห็นสื่อปรับตัว นําเสนอข่าวสร้างสรรค์ ให้ความรู้ที่ถูกต้องจรรโลงจิตใจคนและลดความขัดแย้ง ย้ําเดินหน้าปฏิรูปแล้วหลายเรื่อง พร้อมเรียกร้องคนไทยรู้จักพอเพียง
พลโท สรรเสริญฯ โฆษกรัฐบาลเผย นายกฯ อยากเห็นสื่อปรับตัว นําเสนอข่าวสร้างสรรค์ ให้ความรู้ที่ถูกต้องจรรโลงจิตใจคนและลดความขัดแย้ง ย้ําเดินหน้าปฏิรูปแล้วหลายเรื่อง พร้อมเรียกร้องคนไทยรู้จักพอเพียง
วันนี้ (23ธ.ค.59) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี รู้สึกไม่สบายใจที่เห็นหนังสือพิมพ์บางฉบับนําเสนอข่าวในทํานองว่า ขณะนี้ราคายางพาราปรับตัวสูงขึ้น เนื่องจากตลาดโลกมีความต้องการมากแต่ผลผลิตมีน้อย ชาวสวนยางจึงประกาศคัดค้านโวยแหลกไม่ให้รัฐบาลขายยางในสต๊อกที่เคยได้รับซื้อจากเกษตรกรไปก่อนหน้านี้ เพราะกลัวว่าราคาจะตกลง
"การนําเสนอข่าวลักษณะนี้เท่ากับจะยิ่งส่งเสริมให้ชาวสวนยางออกมาคัดค้านรัฐบาล โดยไม่ได้ให้ความรู้เรื่องหลักอุปสงค์ (demand) และอุปทาน (supply) ที่แท้จริงแก่เกษตรกรและสังคมทั่วไป ดังนั้น หากสื่อยังนิยมชมชอบการเสนอข่าวเช่นนี้ก็ยากที่จะสร้างการเรียนรู้ที่ถูกต้องแก่ประชาชน เช่นเดียวกับการเขียนข่าวที่ทําให้ประชาชนรู้สึกว่ารัฐบาลเป็นคู่ต่อสู้กับขั้วตรงข้ามอยู่ตลอดเวลา เช่น ต่างฝ่ายต่างยกจุดอ่อนของอีกฝ่ายออกมาโจมตีกัน ทั้งเรื่องปมราคาข้าว การแก้ไขปัญหาปากท้องของประชาชน การปราบปรามการทุจริต การติดตามคดีโครงการบ้านเอื้ออาทร เป็นต้น จึงอยากให้สื่อมวลชนได้ทบทวนบทบาทตนเอง โดยนําเสนอข่าวในเชิงสร้างสรรค์ ยกระดับความรู้และจิตใจของคนในสังคมบ้าง รวมทั้งเรียกร้องให้ภาคส่วนอื่น ๆ ช่วยกันกระตุ้นให้สื่อเปลี่ยนแปลงด้วย"
พลโท สรรเสริญ กล่าวต่อว่า ข้อเสนอของหนังสือพิมพ์บางฉบับที่ต้องการให้รัฐบาลทําเรื่องเศรษฐกิจพอเพียงให้ชัดเจนและเป็นรูปธรรม เช่น ประกาศตัวชี้วัดระดับชาติเพื่อลดหนี้ครัวเรือน กําหนดวงเงินดาวน์ขั้นต่ําในการซื้อรถจักรยานยนต์ รถยนต์ อสังหาริมทรัพย์ การมีบัตรเครดิต ฯลฯ นั้น ขอเรียนว่า
"รัฐบาลขอบคุณข้อเสนอแนะของสื่อมวลชน โดยท่านนายกฯ ย้ําว่า รัฐบาลนี้ประกาศชัดเจนเพื่อนําหลักปรัชญาของเศรษฐกิจพอเพียงมาประยุกต์ใช้ในการบริหารงานและเผยแพร่สู่สังคมโลก โดยได้ดําเนินการแล้วหลายเรื่อง เช่น การจัดตั้งกองทุนการออมแห่งชาติ การส่งเสริมการรวมกลุ่มสหกรณ์ลดรายจ่าย เพิ่มรายได้ การจัดทําเกษตรแปลงใหญ่ โครงการตลาดประชารัฐ การออกมาตรการช่วยเหลือผู้มีรายได้น้อยอย่างยั่งยืน การส่งเสริมการพัฒนาอย่างยั่งยืนในระดับนานาชาติ ฯลฯ และที่สําคัญคือการหลีกเลี่ยงนโยบายที่จะสร้างภาระแก่ประชาชน เช่น โครงการรับจํานําข้าว รถคันแรก ฯลฯ ซึ่งขัดกับหลักการของความพอเพียง โดยในขณะนี้อยู่ระหว่างการเตรียมประเมินผลในช่วง 3 ปีที่ผ่านมา เพื่อวางรากฐานต่อไปในอนาคต นอกจากนี้ ท่านนายกฯ ยังกล่าวด้วยว่า สําหรับการลดหนี้ภาคครัวเรือนให้สําเร็จได้นั้น อยู่ที่คนไทยทุกคนด้วย ที่จะประพฤติปฏิบัติตนตามแนวทางของความพอเพียงอย่างแท้จริง หรือแก้ไขความเคยชินแบบที่ผ่านมาให้ได้ ซึ่งอาจจะต้องเวลาในการปรับตัวบ้าง"
-------------------
สํานักโฆษก
รัฐบาลไทย-ข่าวทำเนียบรัฐบาล-วธ.ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ประจำปีพุทธศักราช 2562
วันอาทิตย์ที่ 28 กรกฎาคม 2562
วธ.ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2562
วธ.ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2562
วันที่ 28 กรกฎาคม 2562 เวลา 07.50 น. พลเอก ประยุทธ์ จันทร์โอชา นายกรัฐมนตรี เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2562 โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม คณะรัฐมนตรี ข้าราชการพลเรือน ทหาร ตํารวจ พนักงานรัฐวิสาหกิจ และเจ้าหน้าที่ของรัฐ เข้าร่วมในพิธี ณ ท้องสนามหลวง
รัฐบาลไทย-ข่าวทำเนียบรัฐบาล-กระทรวงยุติธรรม หารือแนวทางเตรียมการขับเคลื่อนโครงการอาเซียน-ออสเตรเลีย เพื่อต่อต้านการค้ามนุษย์
วันพฤหัสบดีที่ 14 มีนาคม 2562
กระทรวงยุติธรรม หารือแนวทางเตรียมการขับเคลื่อนโครงการอาเซียน-ออสเตรเลีย เพื่อต่อต้านการค้ามนุษย์
กระทรวงยุติธรรม หารือแนวทางเตรียมการขับเคลื่อนโครงการอาเซียน-ออสเตรเลีย เพื่อต่อต้านการค้ามนุษย์
เมื่อวันที่ ๑๓ มีนาคม ๒๕๖๒ เวลา ๑๓.๓๐ น. นายวิทยา สุริยะวงค์ รองปลัดกระทรวงยุติธรรม เป็นประธานการประชุมเตรียมการขับเคลื่อนโครงการอาเซียน-ออสเตรเลีย เพื่อต่อต้านการค้ามนุษย์ (Induction Meeting on ASEAN -Australian Counter Trafficking - AACT) โดยมี พ.ต.อ.ทรงศักดิ์ รักศักดิ์สกุล ผู้ตรวจราชการกระทรวงยุติธรรม ผู้แทนจากสถานเอกอัครราชทูตออสเตรเลียและสํานักงานโครงการอาเซียน-ออสเตรเลีย เพื่อต่อต้านการค้ามนุษย์ประจําประเทศไทย ผู้แทนจากกรมสอบสวนคดีพิเศษ กรมคุ้มครองสิทธิและเสรีภาพ และผู้ที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ทั้งนี้ การประชุมดังกล่าว ได้ร่วมหารือเพื่อวางแผนการดําเนินงานขับเคลื่อนโครงการ AACT ซึ่งเป็นโครงการความร่วมมือที่มีต่อเนื่องมาจากการดําเนินการโครงการออสเตรเลีย-เอเชีย เพื่อต่อต้านการค้ามนุษย์ (Australia-Asia Program to Combat Trafficking in Persons – AAPTIP) ซึ่งดําเนินการไปแล้วระหว่างปี ๒๕๕๖ – ๒๕๖๑ โดยโครงการ AACT ได้กําหนดระยะเวลาดําเนินการระยะ ๑๐ ปี ซึ่งได้ลงนามร่วมกันระหว่างรัฐบาลไทยและรัฐบาลออสเตรเลีย ในข้อตกลงว่าด้วยโครงการอาเซียน-ออสเตรเลีย เพื่อต่อต้านการค้ามนุษย์ (Subsidiary Arrangement between the Government of the Kingdom of Thailand and the Government of Australia - ASEAN-ACT) เมื่อวันที่ ๒๘ พฤศจิกยายน ๒๕๖๒
สําหรับโครงการ AACT มีวัตถุประสงค์เพื่อยกระดับการตอบสนองต่อปัญหาการค้ามนุษย์ในประเทศไทยและภูมิภาคอาเซียนผ่านกลไกการฝึกอบรมพัฒนาศักยภาพของเจ้าหน้าที่ การหารือด้านนโยบาย และการบริหารจัดการ เพื่อสนับสนุนการดําเนินงานตามโครงการ โดยกระทรวงยุติธรรมจะทําหน้าที่เป็นผู้ประสานงาน (Coordinating Authority) ในการบริหารจัดการและประสานงานเพื่อสนับสนุนการดําเนินการและติดตามความก้าวหน้าของโครงการ ตลอดจนสนับสนุนและอํานวยการเพื่อการรับรองการทบทวนโครงการและแผนการดําเนินงานประจําปีของฝ่ายไทย
รัฐบาลไทย-ข่าวทำเนียบรัฐบาล-ปลัดกระทรวงมหาดไทย เป็นประธานเปิดการศึกษาอบรมหลักสูตร นปส.รุ่นที่ 70 ย้ำยึดหลักปฏิบัติงานเป็นข้าราชการที่ดี มีคุณธรรมจริยธรรม และกล้านำการเปลี่ยนแปลง
วันอังคารที่ 23 มกราคม 2561
ปลัดกระทรวงมหาดไทย เป็นประธานเปิดการศึกษาอบรมหลักสูตร นปส.รุ่นที่ 70 ย้ํายึดหลักปฏิบัติงานเป็นข้าราชการที่ดี มีคุณธรรมจริยธรรม และกล้านําการเปลี่ยนแปลง
ปลัดกระทรวงมหาดไทย เป็นประธานเปิดการศึกษาอบรมหลักสูตร นปส.รุ่นที่ 70 ย้ํายึดหลักปฏิบัติงานเป็นข้าราชการที่ดี มีคุณธรรมจริยธรรม และกล้านําการเปลี่ยนแปลง
วันนี้ (22 ม.ค. 61) เวลา 13.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทยนายฉัตรชัย พรหมเลิศ ปลัดกระทรวงมหาดไทย เป็นประธานพิธีเปิดการศึกษาอบรมหลักสูตร“นักปกครองระดับสูง”(นปส.) รุ่นที่ 70ประจําปีงบประมาณ พ.ศ. 2561 จํานวน 100 คน ซึ่งจัดโดย สถาบันดํารงราชานุภาพ กระทรวงมหาดไทย เพื่อพัฒนาสมรรถนะการบริหารงานของผู้บริหารให้เป็นผู้นําที่มีวิสัยทัศน์ มีสมรรถนะด้านการบริหารจัดการที่ดี มีคุณธรรมและจริยธรรม รวมทั้งเป็นผู้นําการเปลี่ยนแปลงและเป็นแบบอย่างที่ดี เพื่อนําไปสู่การทํางานที่มีประสิทธิภาพ เกิดประโยชน์สุขแก่พี่น้องประชาชนและประเทศชาติ โดยผู้เข้ารับการอบรม ประกอบด้วย ข้าราชการหน่วยงานในสังกัดกระทรวงมหาดไทย จํานวน 75 คน และข้าราชการหน่วยงานอื่นๆ จํานวน 25 คน อาทิ สํานักนายกรัฐมนตรี กระทรวงการคลัง กระทรวงยุติธรรม กระทรวงพาณิชย์ กระทรวงสาธารณสุข กระทรวงแรงงาน กระทรวงเกษตรและสหกรณ์ กระทรวงอุตสาหกรรม กระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงวัฒนธรรม สํานักงานอัยการสูงสุด สํานักงานตํารวจแห่งชาติ สภากาชาดไทย และศูนย์อํานวยการบริหารจังหวัดชายแดนภาคใต้ (ศอ.บต.) โดยใช้ระยะเวลาการอบรมประมาณ 3 เดือน ในระหว่างวันที่ 22 มกราคม–11 เมษายน 2561 ณ วิทยาลัยมหาดไทย อําเภอบางละมุง จังหวัดชลบุรี
โอกาสนี้ปลัดกระทรวงมหาดไทยได้กล่าวแสดงความยินดีกับข้าราชการที่ได้เข้ารับการศึกษาอบรมหลักสูตรนักปกครองระดับสูง รุ่นที่ 70 พร้อมได้มอบโอวาทให้แก่ผู้เข้ารับการอบรม โดยกล่าวว่า การศึกษาอบรมหลักสูตรนี้ เป็นหลักสูตรที่กระทรวงมหาดไทยได้ให้ความสําคัญ และสํานักงาน ก.พ.ได้รับรองผู้ผ่านการศึกษาอบรมจะเป็นผู้ที่มีคุณสมบัติสําหรับการแต่งตั้งเป็นผู้บริหารระดับสูงที่มีความรู้ ความสามารถในอนาคต มีทักษะในเรื่องต่างๆ เกี่ยวกับการบริหารงานสมัยใหม่ และก้าวทันต่อการเปลี่ยนแปลงของโลกในปัจจุบัน ซึ่งหลักสูตรนี้เป็นหลักสูตรที่เข้มข้น มีการทดสอบทั้งภาคทฤษฎี ภาคปฏิบัติ และฝึกปฏิบัติจริง (Action Learning)ในกิจกรรมต่างๆ รวมทั้งมีการประเมินผลตลอดระยะเวลาของการศึกษาอบรม ขอให้ผู้เข้ารับการอบรมได้ศึกษาหาความรู้จากคณาจารย์ในแต่ละหมวดวิชาอย่างเต็มที่ รวมทั้งขอให้ตระหนักและประพฤติปฏิบัติตนเป็นข้าราชการที่ดี มีคุณธรรมจริยธรรม และกล้านําการเปลี่ยนแปลง รู้จักเรียนรู้ และฟัง พร้อมทั้งรู้จักนําเทคโนโลยีสมัยใหม่มาปรับใช้ให้เท่าทันยุคปัจจุบัน เพื่อให้มีความรู้ความเข้าใจ สามารถนําความรู้ที่ได้ไปประยุกต์ใช้พัฒนางาน เพื่อสร้างประโยชน์สุขให้แก่พี่น้องประชาชนและประเทศชาติต่อไป.
ครั้งที่ 10 / 2561
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-กรมการขนส่งทางบก พร้อมอำนวยความสะดวกและความปลอดภัยแก่ประชาชนที่เดินทางเข้ากราบถวายบังคมพระบรมศพตลอดเดือนกันยายน 2560
วันศุกร์ที่ 22 กันยายน 2560
กรมการขนส่งทางบก พร้อมอํานวยความสะดวกและความปลอดภัยแก่ประชาชนที่เดินทางเข้ากราบถวายบังคมพระบรมศพตลอดเดือนกันยายน 2560
กําชับทุกหน่วยงานเตรียมรถโดยสารสาธารณะให้บริการอย่างเพียงพอจากทุกจังหวัดเข้าสู่กรุงเทพฯ ดูแลแนะนําบริการเดินทางเชื่อมต่อไป-กลับสนามหลวง ขอความร่วมมือผู้ประกอบการขนส่ง ผู้ให้บริการรถสาธารณะให้บริการที่ดีที่สุดแก่ประชาชน
นายสนิท พรหมวงษ์ อธิบดีกรมการขนส่งทางบก เปิดเผยว่า กรมการขนส่งทางบก และสํานักงานขนส่งจังหวัดทุกแห่ง พร้อมอํานวยความสะดวกและความปลอดภัยในการเดินทางเข้ากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง ตลอดเดือนกันยายน 2560 ซึ่งคาดว่าจะมีประชาชนเดินทางมาจากทุกภูมิภาคทั่วประเทศ ในส่วนภูมิภาค ให้สํานักงานขนส่งจังหวัดทุกแห่งอํานวยความสะดวกและความปลอดภัยแก่ผู้ใช้บริการตามสถานีขนส่งผู้โดยสารทั่วประเทศอย่างเข้มข้นตลอด 24 ชั่วโมง และจัดเตรียมรถเสริมให้เพียงพอกับความต้องการเดินทางของประชาชน ในส่วนกลางจัดเจ้าหน้าที่แนะนําบริการรถสาธารณะและบริหารจัดการระบบขนส่งสาธารณะให้เพียงพอ รองรับการเดินทางเชื่อมต่อจากสถานีขนส่งผู้โดยสาร จุดจอดที่สําคัญต่างๆ ทั้งในกรุงเทพมหานครและปริมณฑลไปกลับสนามหลวง เช่น สถานีรถไฟหัวลําโพง สถานีขนส่งผู้โดยสารทั้ง 3 แห่ง ได้แก่ จตุจักร สายใต้ใหม่ และเอกมัย จุดเชื่อมต่อสถานีรถไฟฟ้าที่มีผู้ใช้บริการมาก รวมทั้งบริเวณโดยรอบอนุสาวรีย์ชัยสมรภูมิ ควบคู่กับการอํานวยความสะดวกและคุมเข้มความปลอดภัย ตรวจสอบการให้บริการรถโดยสารสาธารณะให้มีคุณภาพและห้ามเอาเปรียบประชาชนโดยเด็ดขาด
อธิบดีกรมการขนส่งทางบก ยังได้ขอความร่วมมือผู้ประกอบการขนส่ง ผู้ให้บริการรถสาธารณะทุกประเภทร่วมกันดูแลและให้บริการที่ดีที่สุดแก่ประชาชน ในโอกาสที่มีประชาชนเดินทางเข้ากราบถวายบังคมพระบรมศพ ซึ่งมีความต้องการใช้รถโดยสารสาธารณะเป็นจํานวนมาก ด้วยการมอบบริการที่ดี มีน้ําใจ ไม่เอาเปรียบผู้โดยสารและปฏิบัติตามกฎหมาย อย่างไรก็ตาม หากพบรถโดยสารสาธารณะที่เอาเปรียบประชาชนจะดําเนินการตามกฎหมายทันที โดยปรับอัตราโทษสูงสุด และบันทึกประวัติเพื่อตรวจสอบพฤติกรรมอย่างใกล้ชิด ซึ่งอาจถูกพิจารณาพักใช้และเพิกถอนใบอนุญาตขับรถด้วย นอกจากนี้ยังจัดพนักงานประจําศูนย์คุ้มครองผู้โดยสารและรับเรื่องร้องเรียน 1584 ตลอด 24 ชั่วโมง เพื่อรองรับการให้บริการสอบถามข้อมูลและรับเรื่องร้องเรียนจากประชาชน ทั้งนี้ ประชาชนที่ไม่ได้รับความเป็นธรรม หรือถูกเอาเปรียบจากการใช้บริการรถโดยสารสาธารณะ แจ้ง 1584 ตลอด 24 ชั่วโมง อธิบดีกรมการขนส่งทางบก กล่าวในที่สุด
รัฐบาลไทย-ข่าวทำเนียบรัฐบาล-รมช.สาธิต ร่วมเทศกาลถือศีลกินผัก จังหวัดภูเก็ต
วันเสาร์ที่ 5 ตุลาคม 2562
รมช.สาธิต ร่วมเทศกาลถือศีลกินผัก จังหวัดภูเก็ต
รัฐมนตรีช่วยว่าการกระทรวงสาธารณสุข ร่วมเทศกาลถือศีลกินผัก จังหวัดภูเก็ต ชื่นชมโรงครัวศาลเจ้าและร้านอาหารเจ ปรุงอาหารเจตามหลักสุขาภิบาลอาหาร ลดหวาน มัน เค็ม แนะนําประชาชน นักท่องเที่ยวเลือกร้านอาหารที่มีป้าย อาหารสะอาด รสชาติอร่อย
วันนี้ (5 ตุลาคม 2562) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยแพทย์หญิงพรรณพิมล วิปุลากร อธิบดีกรมอนามัย ร่วมเทศกาลถือศีลกินผัก จังหวัดภูเก็ต เยี่ยมชมโรงครัวศาลเจ้าและร้านอาหารเจ ที่ศาลเจ้ากระทู้ อ.กระทู้ ศาลเจ้าจุ้ยตุ่ย และศาลเจ้าบางเหนียว อ.เมือง จ.ภูเก็ต และให้สัมภาษณ์ว่า วันนี้ ได้มีโอกาสมาร่วมงานประเพณีถือศีลกินผัก (กินเจ) ของจังหวัดภูเก็ต ซึ่งจัดระหว่างวันที่ 29 กันยายน - 7 ตุลาคม 2562 บริเวณศาลเจ้าในจังหวัดภูเก็ต และได้เยี่ยมชมโรงครัวศาลเจ้าที่เป็นโรงครัวขนาดใหญ่ มีการปรุงอาหารเจได้ถูกต้องตามหลักสุขาภิบาลอาหาร ทั้งการจัดสถานที่สําหรับเตรียม/ ปรุงประกอบอาหาร ผู้สัมผัสอาหาร การกําจัดขยะและน้ําเสีย งดการใช้ภาชนะโฟมบรรจุอาหาร ตามที่สํานักงานสาธารณสุขจังหวัดภูเก็ต ได้ให้คําแนะนําแก่โรงครัวศาลเจ้าทั้ง 29 แห่ง และร้าน/แผงลอยอาหารรอบบริเวณศาลเจ้า ตามแบบตรวจด้านสุขาภิบาลอาหารสําหรับเทศกาลถือศีลกินผักโดยเฉพาะ และสุ่มเก็บตัวอย่างผัก ตรวจหาสารเคมีตกค้าง เพื่อสร้างความมั่นใจแก่ประชาชนและนักท่องเที่ยว
“ขอให้ผู้ร่วมเทศกาลถือศีลกินผักได้อิ่มบุญ และมีสุขภาพดี โดยเลือกอาหารที่ลดหวาน มัน เค็มนักท่องเที่ยวและประชาชนเลือกซื้ออาหารจากร้านที่มีป้ายสัญลักษณ์อาหารสะอาด รสชาติอร่อย (Clean Food Good Taste) และเมื่อไปไหว้เจ้าควรหลีกเลี่ยงการสัมผัสหรือสูดดมควันธูป” ดร.สาธิตกล่าว
ทางด้าน แพทย์หญิงพรรณพิมล วิปุลากร อธิบดีกรมอนามัย กล่าวเสริม พ่อค้าแม่ค้าที่จําหน่ายอาหารเจที่ปรุงประกอบอาหารประเภททอด ได้แก่ เต้าหู้ทอด ปอเปี๊ยะเจทอด กล้วยทอด เผือกทอด มันทอด เป็นต้น ขอความร่วมมือให้เลือกใช้น้ํามันทอดอาหารใหม่ทุกครั้ง เพื่อความปลอดภัยของผู้บริโภคและ เพื่อหลีกเลี่ยงน้ํามันเก่า เพื่อให้ดีต่อสุขภาพควรเลือกปรุง ประกอบ อาหารเจประเภทนึ่ง หรือ อบ แทนก็จะดีกว่า
********************* 5 ตุลาคม 2562
รัฐบาลไทย-ข่าวทำเนียบรัฐบาล-มาตรการภาษี เพื่อสนับสนุนการศึกษา
วันศุกร์ที่ 12 มิถุนายน 2563
มาตรการภาษี เพื่อสนับสนุนการศึกษา
วันพฤหัสบดีที่ 11 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายเวลาการให้สิทธิประโยชน์ทางภาษี โดยยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับการบริจาคเงินหรือทรัพย์สินให้แก่สถานศึกษาของรัฐ สถาบันอุดมศึกษาเอกชน โรงเรียนเอกชน และสถานศึกษาที่ตั้งขึ้นในประเทศไทยตามความตกลงระหว่างรัฐบาลไทยกับทบวงการชํานัญพิเศษแห่งสหประชาชาติ สําหรับการบริจาคเงินผ่านระบบบริจาคอิเล็กทรอนิกส์ของกรมสรรพากร ตั้งแต่วันที่ 1 ม.ค. 63 – 31 ธ.ค. 64 โดยกําหนดให้บุคคลธรรมดาสามารถนําเงินที่บริจาคไปหักลดหย่อนได้ 2 เท่าของจํานวนที่จ่ายจริง สําหรับบริษัทหรือห้างหุ้นส่วนนิติบุคคล สามารถนําเงินหรือทรัพย์สินไปหักเป็นรายได้ 2 เท่าของจํานวนที่บริจาค ทั้งนี้ เพื่อจูงใจให้ทุกภาคส่วนมีส่วนร่วมสนับสนุนด้านการศึกษาให้มีประสิทธิภาพมากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. เตือนประชาชนรับมืออากาศหนาว เลี่ยงดื่มเหล้าผิงไฟในเต็นท์
วันเสาร์ที่ 10 พฤศจิกายน 2561
สธ. เตือนประชาชนรับมืออากาศหนาว เลี่ยงดื่มเหล้าผิงไฟในเต็นท์
กระทรวงสาธารณสุขแนะนําประชาชนให้ดูแลสุขภาพอบอุ่นร่างกาย เพราะเข้าสู่ฤดูหนาว เตือนห้ามดื่มเหล้าผิงไฟในเต็นท์อาจตายได้
กระทรวงสาธารณสุขแนะนําประชาชนให้ดูแลสุขภาพอบอุ่นร่างกาย เพราะเข้าสู่ฤดูหนาว เตือนห้ามดื่มเหล้าผิงไฟในเต็นท์อาจตายได้
นายแพทย์ไพศาล ดั่นคุ้ม รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ขณะนี้ประเทศไทยได้เข้าฤดูหนาวอย่างเป็นทางการแล้ว จึงขอเตือนประชาชนที่อยู่ในพื้นที่ที่มีอากาศหนาว หรือนักท่องเที่ยวที่จะไปสัมผัสอากาศหนาวเย็นทางภาคเหนือ ภาคตะวันออกเฉียงเหนือตามอุทยานแห่งชาติ แหล่งท่องเที่ยวต่างๆให้ดูแลสุขภาพ ศึกษาลักษณะอากาศความหนาวเย็น เตรียมพร้อมอบอุ่นร่างกาย จัดเตรียมเสื้อผ้า เครื่องกันหนาวให้เหมาะสม ไม่นอนในที่โล่งแจ้ง ไม่ดื่มเครื่องดื่มแอลกอฮอล์แก้หนาวหรือจุดเตาผิงไฟในเต็นท์ เนื่องจากมีก๊าซคาร์บอนไดออกไซด์และก๊าซคาร์บอนมอนนอกไซด์จากการเผาไหม้เมื่อหายใจเอาก๊าซ 2 ชนิดนี้เข้าไปจะทําให้สมองขาดออกซิเจนไปเลี้ยงทําให้เกิดอาการง่วงหลับโดยไม่รู้ตัวและเสียชีวิตได้
นายแพทย์ไพศาล กล่าวต่อว่า นอกจากนี้ควรป้องกันตัวเองจากโรคติดเชื้อหลีกเลี่ยงการอยู่ในที่แออัด หากเป็นหวัด ให้นอนพักอยู่ที่บ้าน สวมหน้ากากอนามัย ล้างมือบ่อยๆ เพื่อป้องกันการแพร่กระจายของเชื้อโรค หากมีไข้สูง กินยาลดไข้แล้วไม่ดีขึ้นภายใน 2 วันให้รีบพบแพทย์รับการรักษาทันที ป้องกันภาวะแทรกซ้อน เช่น ปอดบวม
ทั้งนี้การดูแลร่างกายในฤดูหนาว ควรออกกําลังกายอย่างสม่ําเสมอ รับประทานอาหารที่มีประโยชน์ครบ5หมู่ ดื่มน้ําสะอาดอย่างน้อยวันละ6-8แก้ว เพื่อช่วยเพิ่มความชุ่มชื้นให้ผิวหนัง หรือดื่มน้ําสมุนไพรรสร้อนเช่นน้ําขิง รับประทานอาหารที่มีส่วนผสมของสมุนไพรรสชาติเผ็ดร้อน อาทิ พริก ขิง ข่า กะเพรา เพื่อเพิ่มความอบอุ่นให้ร่างกาย
******************************* 10พฤศจิกายน 2561